Kensie Energy Eyeglasses - Kensie Eyewear Authorized Retailer | coolframes.com
Kensie Energy Eyeglasses
UPC: 715317893015 715317893039 715317893046 715317893053 Tien redes hoekom ek van my nuwe kantoor hou | mnr.muller
Tien redes hoekom ek van my nuwe kantoor hou
Posted on Februarie 1, 2008 by mnr.muller	Standaard
Ek hou van my nuwe kantoor. Hier is tien redes:
My kantoor is binne 7 minute stapafstand van my woonstel (en daar is geen bulte/heuwels/berge tussenin nie).
Ek kan jeans aantrek werk toe (en hoef nooit meer das te dra nie).
My kantoor het lugverkoeling (en ek het die remote!).
Ek het onbeperkte internettoegang (behalwe vir load shedding). My vyf kollegas glo in teetyd, oftewel -tye: 10h10 en 15h10 elke dag.
Die staalkabinette skok my nie meer nie (dit staan nou weg van die deur).
My werk begin flexi-tyd tussen 8h00 en 9h00 (nie elke oggend 7h40 nie).
Ek sit langs vensters wat kan oopmaak en kyk uit op die bome van Victoriastraat (en daar’s berge in die verte).
Hier’s ‘n verskeidenheid skryfbehoeftes, kleurprinters, scanners, shredders, potloodskerpmakers (en twee sekretaresses met ‘n skryfbehoeftekas).
Die vullisdrommetjies word elke dag skoongemaak.
Aah, heerlik. Nou net nog 31 jaar of so, dan kan ek aftree!
Filed under Victoriastraat and tagged aftrede, dress code, ergonomika, kantoor, lugverkoeling, staalkabinette, tee, uitsig, werk |	10 Kommentaar
Francois C on Februarie 1, 2008 om 9:27 vm said:
Klink soos Eutopia – veral die Victoriastraat-view. Nou verstaan ek waar al my studentegelde heen verdwyn het, waaraan ek nou nog moet afbetaal deur elke dag 2 uur op die pad te sit en dan heeldag na ‘n komperskerm moet staar in my semi-cubicle. 😉
Reply ↓	Marina on Februarie 1, 2008 om 12:02 nm said:
Reply ↓	boegels on Februarie 1, 2008 om 1:23 nm said:
Nice blog, eerste keer dat ek hier kuier. Kom besoek my gerus http://boegels.wordpress.com/
Reply ↓	Johan Swarts on Februarie 1, 2008 om 11:19 nm said:
my maggies, dan moet ons ‘n kuiertjie inwerk of iets. niks so lekker soos random bloggers wat mekaar van geen kant af ken nie wat op dieselfde dorp woon en gaan kuier nie :p
Reply ↓	mykopop on Februarie 2, 2008 om 5:44 vm said:
1. Jy gaan te min oefening kry.
2. Jy gaan nie meer ‘n Meneer wees met jeans nie.
3. Jy gaan die vermoë verloor om uiterste temperature te kan weerstaan.
4. Dekadent, baie sleg.
5. Van sit en staan kom min gedaan.
6. Jy gaan steeds die stryd moet voer vir die status wat houtkabinette meebring.
7. Jou slaappatroon is in sy maai.
8. ‘n Duisend vlieënde pestilensies sal jou infesteer.
9. Die twee sekretaresses sal jou in die moeilikheid bring.
10. Die nota wat jy gister weggegooi het en nou weer nodig het, is weg.
Maar probeer dit geniet! Ek hoop net nie jy’t die stingy pos aanvaar wat Johan geadverteer het nie.
Reply ↓	mnr.muller on Februarie 3, 2008 om 1:42 nm said:
hahaha, mykopop, ek hou van jou positiewe uitkyk 😉
Reply ↓	mykopop on Februarie 3, 2008 om 7:19 nm said:
Solank jy die uit-kyk by daardie vensters geniet!
Reply ↓	Stefan on Februarie 4, 2008 om 9:26 nm said:
Ek het baie tyd vir mense wat die goed rondom hulle kan raaksien en waardeer!
Reply ↓	anneke on Februarie 5, 2008 om 10:37 nm said:
hallo mnr muller.
interessante blog. het dit geniet hoe gan dit?
Reply ↓	Terug pieng: lê die leë spasies nou verlore « mnr.muller